Ηλίας Λιούγκος

Ο Ηλίας Λιούγκος (7 Απριλίου 1956) είναι Έλληνας τραγουδοποιός.

Βιογραφία 
Ο τραγουδοποιός και τραγουδιστής Ηλίας Λιούγκος κατάγεται από τη Λάλιζα Ιωαννίνων.  

Σε ηλικία δέκα εννέα χρονών γνωρίστηκε με τον Μάνο Χατζιδάκι. Έκτοτε διατήρησε την επαφή του επί 20 χρόνια ως φίλος, μαθητής και σχεδόν αποκλειστικά συνεργάτης, σε πολλούς δίσκους και σε όλες τις συναυλίες εντός και εκτός Ελλάδος, και διδάχτηκε κοντά του την ερμηνεία και τη σύνθεση στο τραγούδι. 

Ο Μάνος Χατζιδάκις από νωρίς διέκρινε στον Ηλία Λιούγκο τις συνθετικές του ικανότητες και διεύθυνε τους πρώτους του δίσκους την «Νυχτερινή Δοκιμασία» με την Φλέρυ Νταντωνάκη και «Της Ιστορίας το ποδήλατο» σε ενορχήστρωση Νίκου Κυπουργού και σε στίχους της Αγαθής Δημητρούκα.

Δισκογραφία

Ως ερμηνευτής 

 1976, Μάνου Χατζιδάκι, Τα Παράλογα. Η πρώτη δισκογραφική του εμφάνιση με τους Μαρία Φαραντούρη,  Διονύση Σαββόπουλο, Μελίνα Μερκούρη και Μίκη Θεοδωράκη.
 1977, Διονύση Σαββόπουλου, Αχαρνής, στη ζωντανή παράσταση που δόθηκε στο Ρήγα στην Πλάκα και στη συνέχεια στην ηχογράφηση του δίσκου που ακολούθησε το καλοκαίρι. Τραγουδούν: Σ. Μπουλάς, Ν. Παπάζογλου, Ν. Ζιώγαλας, Ηλίας Λιούγκος, Μ. Τανάγρη, Μ. Ρασούλης, Β. Ξύδης, και Κ. Γεωργίου.
 1977, Νότη Μαυρουδή, Παιδί Της Γης, μουσική πάνω σε ποιήματα του Μάνου Χατζιδάκι. Τραγουδούν: Αρλέτα, Ηλίας Λιούγκος. 
 1981, Κέρκυρα 81 Αγώνες Ελληνικού Τραγουδιού.
 1982, Μάνου Χατζιδάκι, Πορνογραφία, με τους Σαπφώ Νοταρά, Βασίλη Λέκκα, Μαριάνα Ευστρατίου Παγκάκη, Έλλη Πασπαλά, και Γιάννα Κατσαγιώργη.
 1983, Μάνου Χατζιδάκι, Οι Μπαλάντες Της Οδού Αθηνάς, με τους Βασίλη Λέκκα, Έλλη Πασπαλά και Νένα Βενετσάνου.
 1986, Μάνου Χατζιδάκι, Ρωμαϊκή Αγορά, με τους Βασίλη Λέκκα, Έλλη Πασπαλά και Μαρία Φαραντούρη.
 1987, Μάνου Χατζιδάκι, Λαϊκή Αγορά, με τους Βασίλη Λέκκα, Έλλη Πασπαλά και Γιώργο Νταλάρα.
 1988, Στο Σείριο Υπάρχουνε Παιδιά, ζωντανή ηχογράφηση από τις παραστάσεις του Ζουμ.
 2004, Τατιάνας Ζωγράφου, Πετώντας Πας Στην Πόλη. Συμμετοχή με ένα τραγούδι.
2007, Τατιάνας Ζωγράφου Δε βιάζομαι να μεγαλώσω. Συμμετοχή με ένα τραγούδι.

Ως συνθέτης - Προσωπικοί δίσκοι 

 1983  “Νυχτερινή δοκιμασία”. Τραγουδούν: Φλέρυ  Νταντωνάκη, Ηλίας Λιούγκος και Ζωή Αντιόχου.
 1985  “Της ιστορίας το ποδήλατο” σε στίχους Αγαθής Δημητρούκα με την Έλλη Πασπαλά και τον ίδιο. 
 1990  “Θα τραγουδήσω απόψε για μένα”. Τραγουδούν: Ηλίας Λιούγκος, Βούλα Σαββίδη.
 1996  “Κωμοπόλεις” σε στίχους Ζωής Παναγιωτοπούλου. Τραγουδούν: Ηλίας Λιούγκος, Μόρφω Τσαϊρέλη και Ζωή Παναγιωτοπούλου.
 2002  “Το φιλί μου ταξιδεύει”  με ερμηνευτές τους ΑΝΕΜΟS, Αλκίνοο Ιωαννίδη, Νίκο Κουρουπάκη, Μελίνα Κανά, Βασίλη Γισδάκη, Νότη Μαυρουδή και Δημήτρη Μητροπάνο.
 2017  "Ποιος;". Στίχοι: Ζωή Παναγιωτοπούλου, Ερμηνευτές: Ηλίας Λιούγκος, Μανώλης Μητσιάς, Μπάμπης Τσέρτος, Παντελής Θαλασσινός, Μόρφω Τσαϊρέλη

Ως συνθέτης - Συνεργασίες 

 1982 “Κέρκυρα 82 αγώνες ελληνικού τραγουδιού” (συμμετέχοντας με το Νανούρισμα, την πρώτη συνθετική του εμφάνιση). 
 2001 Γιώργου Νταλάρα “Η άσφαλτος που τρέχει”. Συμμετοχή με δύο τραγούδια. 

 2002 Γιώργου Νταλάρα “Από καρδιάς”. Συμμετοχή με ένα τραγούδι. 
 2003 “Θέλετε δεντρ’ ανθίσετε θέλετε μαραθείτε”. Συμμετοχή με δύο τραγούδια στη μουσικοποιητική παράσταση από το τρένο στο Ρουφ 
 2003 “Φλέρυ τρελή του φεγγαριού”. Συμμετοχή με ένα τραγούδι, στο δίσκο για το ντοκιμαντέρ του Αντώνη Μποσκοΐτη. 
 2003  Μόρφως Τσαϊρέλη-Ηρακλή Βαβάτσικα “Για φωνή και ακορντεόν”. Συμμετοχή με ένα τραγούδι.
 2003  “Σαββατόβραδο”. Μουσική για το ντοκιμαντέρ του Αντώνη Μποσκοΐτη.
 2005  Καλλιόπης Βέττα “Πρωί της Κυριακής”. Συμμετοχή με ένα τραγούδι. 
 2006  Αλκίνοου Ιωαννίδη “Συνάντηση”. Συμμετοχή με ένα τραγούδι. 
 2007 “Κοιμήσου αγγελούδι μου” Νανουρίσματα. Συμμετοχή με ένα τραγούδι.
 2008  Μελίνας Κανά “Παρέα με τους φίλους μου”. Συμμετοχή με δύο τραγούδια
 2009  “Οδός Πανός”, ένα τραγούδι μελοποιημένο και τραγουδισμένο από τον ίδιο σε ένα ποίημα του Γιώργου Σαραντάρη. 
 2010  “Οδύσσειες σωμάτων-Μπαλάντα για το Νίκο Κούνδουρο”, μουσική για το ντοκιμαντέρ μεγάλου μήκους του Αντώνη Μποσκοΐτη. Στίχοι τραγουδιού τίτλων Λίνας Νικολακοπούλου, ερμηνεία Παντελής Θεοχαρίδης.

Έλληνες τραγουδοποιοί